L 315/8
HU
Az Európai Unió Hivatalos Lapja
2022.12.7.
2. cikk Fogalommeghatározások E rendelet alkalmazásában a „gazdaság”, a „közbirtokként használt mezőgazdasági egység”, a „számosállategység” és a „használt mezőgazdasági terület” az (EU) 2018/1091 rendelet 2. cikkének a), b), d) és e) pontjában meghatározottak szerinti fogalmak.
Emellett e rendelet alkalmazásában: 1.
„mezőgazdasági tevékenység”: az 1893/2006/EK európai parlamenti és tanácsi rendeletnek (21) megfelelően – akár főtevékenységként, akár melléktevékenységként – az Unió gazdasági területén végzett olyan mezőgazdasági tevékenység, amely az A.01.1., A.01.2., A.01.3., A.01.4., A.01.5. alágazatba vagy „a mezőgazdasági földterület jó mezőgazdasági és környezeti állapotban tartása” elnevezésű A.01.6. alágazatba tartozik; az A.01.49.
szakágazat szerinti tevékenységek tekintetében csak „a félvad, vagy vadállatok tenyésztése” – a rovarok tenyésztése kivételével –, és „a méhek tartása, méz és méhviasz előállítása” tevékenységek tartoznak a fogalom hatálya alá;
2.
„tejipari vállalkozás”: olyan vállalkozás vagy gazdaság, amely tejet vagy bizonyos esetekben tejtermékeket vásárol fel azok tejtermékké történő feldolgozása céljából; ide tartoznak azon vállalkozások is, amelyek tejet vagy tejszínt gyűjtenek be annak érdekében, hogy azt részben vagy egészben, feldolgozás nélkül átadják más tejipari vállalkozásoknak;
3.
„vágóhíd”: olyan állatok vágására és kizsigerelésére engedéllyel rendelkező, hivatalosan nyilvántartásba vett és jóváhagyott vállalkozás, amelyek húsát emberi fogyasztásra szánják;
4.
„keltető”: olyan vállalkozás, ahol a tojások keltetőgépbe rakása, a naposcsibék keltetése és a csibék ellátása történik;
5.
„megfigyelési egység”: olyan azonosítható entitás, amelyről beszerezhetők adatok;
6.
„terület”: meghatározott témákra kiterjedő egy vagy több adatállomány;
7.
„téma”: a megfigyelési egységekről gyűjtendő információk tartalma; az egyes témák egy vagy több részletes témát tartalmaznak;
8.
„részletes téma”: a megfigyelési egységekről egy témával kapcsolatban gyűjtendő információk részletes tartalma; az egyes részletes témák egy vagy több változót tartalmaznak;
9.
„növényvédő szerek”: az 1107/2009/EK rendelet 2. cikkének (2) bekezdésében említett hatóanyagokból, az említett rendelet 2. cikke (3) bekezdésének a) pontjában említett védőanyagokból vagy az említett rendelet 2. cikke (3) bekezdésének b) pontjában említett kölcsönhatás-fokozókból álló vagy azokat tartalmazó olyan termékek – a felhasználóhoz eljuttatott formájukban –, amelyeket az említett rendelet 2. cikkének (1) bekezdésében foglalt egyik felhasználásra szánnak;
10.
„adatállomány”: egy vagy több összesített, strukturált formába rendezett változó; 11. „változó”: egy megfigyelési egység olyan jellemzője, amely egynél több értéket vehet fel; 12. „előzetesen ellenőrzött adat”: a tagállamok által a közösen elfogadott validálási szabályok – amennyiben ilyenek rendelkezésre állnak – alapján ellenőrzött adat; 13. „eseti adat”: olyan adat, amely egy adott időpontban bizonyos felhasználók különös érdeklődésére tart számot, de a rendszeresen előállított adatállományokban nem szerepel; 14. „adminisztratív adatok”: nem statisztikai forrás által előállított, általában közjogi vagy magánszerv birtokában lévő adatok, amelyek fő célja nem a statisztikai adatközlés; 15. „metaadatok”: a statisztikák felhasználásához és értelmezéséhez szükséges, az adatokat strukturált módon leíró információk; 16. „hivatásos felhasználó”: bármely személy, aki hivatásos tevékenysége során növényvédő szereket használ, beleértve a kezelőket, a technikusokat, a munkaadókat és az önálló vállalkozókat a mezőgazdasági ágazatban.
(21) Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.).